Kristin Fossheim

Kristin Fossheim (født 1963 i Oslo) er ansatt ved Norges musikkhøgskole som førsteamanuensis i akkompagnement. 
I ten-årene fikk Fossheim flere store solistoppgaver i sin hjemby, Trondheim. Første solistoppgave var med Strinda Ungdomskorps i Gershwins Rhapsody in Blue. Hun var som 17-åring solist under Cicignong-jubileet i Trondheim og spilte Beethovens klaverkonsert i C-dur med Kåre Opdal som dirigent. Hun var også på turné i Sør-Trøndelag med Gershwins Rhapsody in Blue da hun var 18 år, da med Bjarne Fiskum som dirigent. 
Kristin Fossheim fullførte Kandidatstudium ved Norges musikkhøgskole i 1987, Pedagogisk Seminar ved Universitetet i Oslo høsten 1988, og fullførte Diplom-studier ved Utrechts Conservatoirum i Nederland høsten 1990. 
I studietiden hadde hun også flere solistopptredener; 
-Stavanger Symfoniorkester: George Gershwin, Rhapsody in Blue.
-Bergen Filharmoniske orkester: Maurice Ravel, Concerto pour la main gauche.
-Oslo-Filharmonien med Cesar Franck: Symfoniske variasjoner. 
Hun har også ved to anledninger vært solist i Griegs klaverkonsert Op.16 i a-moll, blant annet under den høytidelige markeringen av Kong Olavs død i 1991 i Olavshallen i Trondheim.
Fossheims klaverlærere har vært; Jens Harald Bratlie i perioden før studier ved NMH, Liv Glaser ved kandidat-studier ved NMH og Håkon Austbø under Diplom-studiene i Nederland.
Hun ble ansatt i 50% stilling ved Østlandets musikkonservatorium i 1991, som akkompagnatør for blåsere, med fløyte, klarinett, obo og fagott som hovedområder. Hun akkompagnerte for fløyte frem til 2007 og har over 50 verk for fløyte på repertoaret. Etter 2007 har hennes hovedvirke vært å akkompagnere bratsj-studenter ved NMH. Hun har over 35 verk for bratsj på repertoaret. I dag er hun også akkompagnatør for horn-studenter ved NMH. 
Ved siden av arbeidet med studenter har Fossheim fordypet seg i kunstnerisk utviklingsarbeid på hammerklaver og har gitt ut flere CD som ledd i arbeidet ved NMH.

«Beethoven I» Sonater for hammerklaver og cello (utgitt i 2000): Op. 5 nr.1 i F-dur. Op. 69 i A-dur, Op. 102 i D-dur, med cellist Bjørn Solum. Produsent Morten Lindberg, 2L.
«Beethoven II» Sonater for hammerklaver og cello (utgitt i 2012): Op. 5 nr. 2 i g-moll, med Bjørn Solum, Op 17, for hammerklaver og naturhorn, med Steinar Granmo Nilsen, Op. 102 i C-dur for hammerklaver og cello med Bjørn Solum. Produsent: Morten Lindberg, 2L.
«Early Romantic Horn Sonatas» Sonater for naturhorn og hammerklaver med Steinar Granmo Nilsen (utgitt i 2014): Sonater av Ferdinand Ries, Nikolaus von Krufft og Franz Danzi. Produsent: Morten Lindberg, 2L.
«The Horn in Romanticism» Verker for naturhorn og hammerklaver med Steinar Granmo Nilsen. (utgitt i 2020) Verker av: Karl Czerny, Robert Schumann, Franz Strauss, Paul Dukas, Richard Strauss, Emmanuel Chabrier. Produsent: Morten Lindberg, 2L.
«Sommernatt» Sanger av Johannes Haarklou med sopranen Linda Øvrebø. (utgitt 2010)  Produsent: Wolfgang Plagge, 2L.
«Haugtussa» av Edvard Grieg sammen med Cecilie Cathrine Ødegården, sopran. (utgitt i 2018) Produsent Geoff Miles, Blommenholm Classics.
«God Jul med Alle Tiders Advent» (utgitt i 2019), bestående av Kristin Fossheim, Cecilie Cathrine Ødegården, Nils Georg Haugland Nilsen og Bjørn Solum. Teknikere: Morten Brekke Stensland og Thomas Wolden.Samtlige utgivelser er å finne på bl.a. iTunes, Tidal, Spotify og Youtube. 
Fossheim har spilt ved Olavsfestdagene i Trondheim med Elise Båtnes og Liv Opdal, 
ved Oslo Kammermusikkfestival i samarbeid med NMH sammen med Liv Glaser og Viviana Sofronitsky, ved Ski Hagefestival, ved Barratt-Dues 75-års jubileum, ved Barratt-Dues Beethoven-festival samt Lyden av Musikkhøgskolen, m.m. Hun har akkompagnert på en rekke sommerkurs og samarbeidet med bl.a  professorene Per Øien og Dag Jensen samt ved Oslo Kammerakademi sine sommerkurs for ungdom og studenter. 
Fossheims arbeid med Are Sandbakken og Den tapte romantiske tradisjon ved NMH, fikk også strålende omtaler i avisen Klassekampen og ble kåret til Årets Forskningsprosjekt i 2013.  
Fossheims arbeid med ”Haugtussa” fikk svært gode omtaler i avisen Klassekampen av skribenten Magnus Andersson og ble også kåret til Månedens beste.
Fossheim har tatt initiativ til flere konsertserier på Høvik; Alle Tiders Advent og Høvik Operakafé. Disse har egne sider på Facebook. Hun har spilt konserter med mange av våre fremste musikere og professorer; så som Elise Båtnes, Henninge Landås, Are Sandbakken, Torkil Bye, Tom Ottar Andreassen, Steinar Granmo Nilsen, David Friedemann Strunck, Liv Opdal, Cecilie Cathrine Ødegården, Nils Georg Haugland Nilsen, Øyvind Fossheim, med flere, i tillegg til å akkompagnere mange titalls studenter ved alle studieretninger ved NMH; inkludert Diplom-, Master og Bachelor studier, ved NMH gjennom en karriere på over 30 år. 
Hun har laget to programmer for NRK radio i samarbeid med Torun Torbo og har også ved to anledninger vært deltager i NRKs musikkprogram «Blindebukk» : Hennes Beethoven-innspillinger har vært mye spilt i Nrk radio. 
Fossheim er også ansatt som klaverpedagog ved Bærum Kulturskole.


== Referanser ==